internet vaartha 142 Views
హైదరాబాద్‌ : పదిలక్షల జూపిటర్‌ స్కూటర్లను విక్రయించిన సందర్భంగా టివిఎస్‌ మోటార్‌ కంపెనీ కొత్తగా జూపిటర్‌ మిలియన్‌ ఆర్‌ స్పెషల్‌ ఎడిషన్‌ విడుదల చేసింది. జూపిటర్‌ స్కూటర్‌ను విడుదల చేసిన 30 నెలల్లోపే పదిలక్షలు విక్రయించినట్లు ప్రకటించింది. ప్రస్తుత మిలియన్‌ ఆర్‌ స్కూటర్‌లో పది అదనపు ఫీచర్లు ఉన్నాయి. రాయల్‌వైన్‌ కలర్‌లో వస్తున్నది. మార్కెటింగ్‌ వైస్‌ప్రెసిడెంట్‌ అనిరుద్ధ హల్దార్‌ మాట్లాడుతూ పదిలక్షల కుటుంబాలకు చేరువైన సందర్భంగా మిలియన్‌ ఆర్‌ ఎడిషన్‌ విడుదలచేసినట్లు వెల్లడించారు. 110సిసి ఇంజన్‌తో వస్తున్న అంతా అల్యూమినియం బాడీతో టివిఎస్‌ జూపిటర్‌ను రూపొందించారు. మెటల్‌ బాడీతో ఉన్న జూపిటర్‌ ఢిల్లీ ఎక్స్‌షోరూంధరగా 53,034 రూపాయలుగా ఉంది. దేశవ్యాప్తంగా అన్ని డీలర్‌షిప్‌ల వద్ద జూపిటర్‌ మిలియన్‌ఆర్‌ లభిస్తుందని వివరించారు.